30. ΝΟΜΟΣ υπ' αριθ. 503 της 21/22 Δεκ. 1976 (ΦΕΚ Α' 347) Περί του τρόπου εγκρίσεως και παρακολουθήσεως υπό της Βουλής των κατά το άρθρον 79 παρ. 8 του Συντάγματος προγραμμάτων Οικονομικής και Κοινωνικής Αναπτύξεως. Άρθρ.1.-Τα υπ' ευθύνην της Κυβερνήσεως καταρτιζόμενα εκάστοτε Προγράμματα Οικονομικής και Κοινωνικής Αναπτύξεως, εγκρίνονται υπό της Ολομελείας της Βουλής κατά τας διατάξεις των επομένων άρθρων. Άρθρ.2.-1.Ο Υπουργός Συντονισμού υποβάλλει εις την Βουλήν τα "Προκαταρκτικά του Προγράμματος" τα οποία περιέχουν : α) τας κατευθυντηρίους γραμμάς του προγράμματος, β) τας γενικωτέρου χαρακτήρος επιδιώξεις του και γ) τον προσδιορισμόν του πλαισίου της προς πραγματοποίησιν του προτεινομένης υπό της Κυβερνήσεως πολιτικής. 2.-Τα "Προκαταρκτικά του Προγράμματος" εγκρίνονται μετά ή άνευ τροποποιήσεως υπό της Ολομελείας της Βουλής κατά τα υπό του Κανονισμού της Βουλής ειδικώς οριζόμενα, ως προς την υποβολήν, την διανομήν και, εν γένει την διαδικασίαν της εγκρίσεως. Μέχρι ρυθμίσεως των θεμάτων τούτων  υπό του Κανονισμού εφαρμόζονται αναλόγως αι διατάξεις των άρθρ. 24 παρ. 2 και 88 παρ. 2 και 4 του Κανονισμού της Βουλής (Μέρος Κοινοβουλευτικόν). "3.Τα εγκρινόμενα υπό της Βουλής "Προκαταρκτικά του Προγράμματος" δύνανται να τροποποιηθούν άπαξ, μέχρι της εγκρίσεως υπό της Βουλής του Τελικού Προγράμματος, εφ' όσον μετεβλήθησαν αι οικονομικαί και κοινωνικαί συνθήκαι, εφ' ων εστηρίχθησαν ταύτα, εγκρινόμενα κατά την διαδικασίαν την προβλεπομένην υπό των παρ. 1 και 2 του παρόντος άρθρου". Η παρ. 3 προσετέθη διά του άρθρ. 1 Νόμ. 747/1978 (κατωτ. άριθ. 33). Άρθρ.3.-Τα "Προκαταρκτικά του Προγράμματος" ως ταύτα εγκρίνονται υπό της Βουλής, διαβιβάζονται διά πράξεως του Προέδρου της Βουλής, βεβαιούσης την παρ' αυτής έγκρισίν των, εις τον Υπουργόν Συντονισμού, δημοσιεύονται δε, παραγγελία τούτου, διά της Εφημερίδος της Κυβερνήσεως ή δι' ειδικών τευχών, μετά της ως άνω πράξεως. (Αντί της σελ. 192,683) Σελ. 192,683(α) Τεύχος 669 - Σελ. 3. Βουλή 1.Ζ.δ.29-30 Άρθρ.4.-"1.Το Τελικόν Πρόγραμμα διαμορφούται συμφώνως προς τα εγκριθέντα υπό της Βουλής "Προκαταρκτικά του Προγράμματος" και υποβάλλεται εις αυτήν προς έγκρισιν υπό του Υπουργού Συντονισμού εντός 9 μηνών από της κατά το άρθρ. 3 δημοσιεύσεως αυτών, εισάγεται δε προς συζήτησιν εις την Ολομέλειαν μετά πάροδον τουλάχιστον διμήνου  από  της  καταθέσεώς  του. Εν  περιπτώσειτροποποιήσεως των αρχικώς εγκριθέντων "Προκαταρκτικών του Προγράμματος" ή 9μηνος αύτη προθεσμία άρχεται από της κατά το άρθρ. 3 δημοσιεύσεως της επενεχθείσης τροποποιήσεως". Η παρ. 1 αντικατεστάθη ως άνω διά του άρθρ. 2 Νόμ. 747/1978 (κατωτ. αριθ. 33). 2.Το Τελικόν Πρόγραμμα εγκρίνεται άνευ τροποποιήσεων υπό της Ολομελείας της Βουλής ή απορρίπεται υπ' αυτής, κατά τα εις την παρ.2 του άρθρ. 2 οριζόμενα. 3.Το εγκριθέν τελικόν Πρόγραμμα Οικονομικής και Κοινωνικής Αναπτύξεως διαβιβάζεται εις τον Υπουργόν Συντονισμού μετά πράξεως του Προέδρου της Βουλής, βεβαιούσης την παρ' αυτής έγκρισίν του και δημοσιεύεται, μετά της πράξεως ταύτης, παραγγελία του Υπουργού Συντονισμού, διά της Εφημερίδος της Κυβερνήσεως ή δι' ειδικών τευχών. Άρθρ.5.-Ο Υπουργός Συντονισμού ενημερώνει καθ' έκαστον έτος την Ολομέλειαν της Βουλής επί της προόδου του εν ισχύϊ Προγράμματος Οικονομικής και Κοινωνικής Αναπτύξεως, επί των επιτευχθέντων αποτελεσμάτων και των τυχόν σημειωθεισών ευμενών ή δυσμενών αποκλίσεων. Άρθρ.6.-1.Πάσα διάταξις αντικειμένη εις τας διατάξεις του παρόντος νόμου καταργείται. 2.Η ισχύς του παρόντος νόμου άρχεται από της δημοσιεύσεώς του διά της Εφημερίδος της Κυβερνήσεως. 